text: [{"text_idx": "#000001", "text": "Aton na subong pormal nga guinbuksan ang kaugalingon nga Temporary Treatment and Management Facility sang Roxas City sa Hortus Botanicus. Ini ang sabat sang City Government sa kakulangan sang bed capacity sa mga nagagutok na nga ospital sa syudad kag probinsya."}, {"text_idx": "#000003", "text": "Ini may ara sang 16 rooms, kaugalingon nga doctors, nurses kag nursing aides nga magaatipan sa mga pasyenti 24/7. Kumpleto sa oxygen, oxygen concentrators, kag high flow cannula. May CCTV ang kada kwarto, wifi connection, aircon, intercom, kag iban pa nga kagamitan."}, {"text_idx": "#000004", "text": "Ang mga pasyenti nga may referral sang ospital ang makasulod sa TTMF. Indi pwede nga magdiretso. Kinahanglan mag-agi sa ospital ang CoVid-19 patient para sa initial assessment kag laboratory tests."}, {"text_idx": "#000006", "text": "Libre nga iga-provide sang City Government ang akomodasyon halin sa kwarto tubtob sa Medical Staff kag Personnel. Wala diri madala ang laboratory costs kag balayran sa bulong nga kinahanglanon sang pasyenti bangud ini magahalin sa ospital nga nagpasulod sa ila."}, {"text_idx": "#000008", "text": "Tinguhaan naton sa kutob sa masarangan, mahatagan sang pinakamaayo nga pag-atipan ang mga residente sang Roxas City nga nagpositibo sa CoVid-19 kag nagakinahanglan sang IMMEDIATE MEDICAL ATTENTION apang indi pa ma-admit bangud gutok ang ospital. Sa sini nga pamaagi makabulig kita nga malikawan ang paglala sang ila balatian.\u201d"}, {"text_idx": "#000009", "text": "Leave a Reply Cancel reply"}]